ai4bharat/Pralekha huggingface dataset:
माहिती आणि प्रसारण मंत्रालय
उपराष्ट्रपतींच्या दोन वर्षांच्या कार्यकाळावर आधारित 'लिसनिंग, लर्निंग अँड लिडिंग' पुस्तकाचे केंद्रीय गृहमंत्र्यांच्या हस्ते प्रकाशन
माहिती आणि प्रसारण मंत्रालयाने केले कार्यक्रमाचे आयोजन
चेन्नई, 11 ऑगस्ट 2019
370 कलम रद्द करणे हे देशहिताचे आहे असे उपराष्ट्रपती एम. व्यंकय्या नायडू यांनी म्हटले आहे. ते आज चेन्नईत त्यांच्या उपराष्ट्रपतीपदाच्या दोन वर्षांच्या कार्यकाळावर आधारित 'लिसनिंग, लर्निंग अँड लिडिंग' पुस्तकाच्या प्रकाशन प्रसंगी बोलत होते. हा राजकीय मुद्दा मानला जाऊ नये, देशाच्या सुरक्षेच्या दृष्टीने तसेच जम्मू आणि काश्मीरच्या जनतेच्या भविष्यासाठी हे धाडसी पाऊल उचलण्यात आल्याचे नायडू म्हणाले.
लोकांनी नेहमीच इतिहासातून शिकावे आणि पुढे जावे. याप्रसंगी आपण काश्मिरी जनतेच्या पाठीशी खंबीरपणे उभे राहायला हवे असे ते म्हणाले.
केंद्रीय गृहमंत्री अमित शाह यांनी 'लिसनिंग, लर्निंग अँड लिडिंग' या पुस्तकाचे प्रकाशन केले. माहिती आणि प्रसारण मंत्रालयाने या कार्यक्रमाचे आयोजन केले.
राज्यसभेत सर्व सदस्यांची मते ऐकून घेतल्यानंतर दोन तृतीयांश बहुमताने हे विधेयक मंजूर करण्यात आल्याचे उपराष्ट्र्पती म्हणाले.
शेतकरी कुटुंबात जन्मल्यावर समर्पण, बांधिलकी, प्रामाणिकपणा या गुणांच्या जोरावर भाजपा आणि सरकारमध्ये नवी उंची गाठणे शक्य झाल्याचे ते म्हणाले. विकासाबाबत लोकांचा दृष्टिकोन बदलणाऱ्या पंतप्रधान नरेंद्र मोदी यांच्या रिफॉर्म, परफॉर्म अँड ट्रान्सफॉर्म या मंत्राची त्यांनी प्रशंसा केली.
राज्यसभेचे कामकाज सुरळीत चालावे, त्यात व्यत्यय आणणाऱ्या वृत्तींपासून दूर राहण्याचे आवाहन करतानाच त्यांनी संविधान निर्मात्याचे स्वप्न साकारण्याचे आवाहन खासदारांना केले.
लोकांच्या कल्याणासाठी सेवांचा दर्जा सुधारण्यासाठी आत्मपरीक्षण करण्याची गरज आहे असे ते म्हणाले.
न्यायपालिकेला जनतेच्या जवळ नेण्यासाठी चेन्नईसह देशाच्या विविध भागात सर्वोच्च न्यायालयाची पीठे स्थापन करण्याची गरज आहे कायदा अंमलबजावणी यंत्रणा आणि न्यायदान व्यवस्था विश्वासार्ह, समान आणि पारदर्शक असायला हव्यात असे मत त्यांनी व्यक्त केले.
अपात्र सदस्यांना अन्य पक्षात जाण्यापासून रोखणाऱ्या कायद्याची अंमलबजावणी योग्य रीतीने होत नसल्याबद्दल त्यांनी खंत व्यक्त केली.
370 कलम रद्द केल्यामुळे काश्मीरमध्ये दहशतवाद संपुष्टात येईल आणि काश्मीरचा विकास होईल असे केंद्रीय गृहमंत्री अमित शाह म्हणाले. हे याआधीच व्हायला हवे होते असे मत त्यांनी व्यक्त केले.
तरुणपणी कलम 370 विरोधातील चळवळीत सहभागी झालेले नायडू हा प्रस्ताव मंजूर झाला तेव्हा राज्यसभेचे अध्यक्ष होते ही महत्वपूर्ण घटना असल्याचे ते म्हणाले.
उपराष्ट्रपतीचे खासदारां बरोबर उत्तम संबंध होते, त्यामुळे राज्यसभेचे कामकाज सुरळीत पार पडले. नुकत्याच संपलेल्या अधिवेशनात विक्रमी विधेयके मंजूर झाल्याचे केंद्रीय माहिती आणि प्रसारण, पर्यावरण, वने आणि हवामान बदल मंत्री प्रकाश जावडेकर म्हणाले.
या कार्यक्रमाला तामिळनाडूचे राज्यपाल बनवारीलाल पुरोहित, केंद्रीय माहिती आणि प्रसारण, पर्यावरण, वने आणि हवामान बदल मंत्री प्रकाश जावडेकर, तामिळनाडूचे मुख्यमंत्री ई. पालानीस्वामी, विविध पक्षांचे खासदार आणि अन्य मान्यवर उपस्थित होते.
या पुस्तक प्रकाशनाच्या निमित्ताने चेन्नईच्या रिजनल आउटरीच ब्युरोने उपराष्ट्र्पतींचा विद्यार्थी दशेपासूनचा प्रवास दाखवणारे छायाचित्र प्रदर्शन आयोजित केले होते.
S.Tupe/S.Kane/D.Rane
(Visitor Counter : 118
माहिती आणि प्रसारण मंत्रालय
समाजातून बहिष्कृत केलेल्या लोकांना आपले खरेखुरे लक्ष आणि देखभाल हवी आहे: तेनचे दिग्दर्शक गणेश विनायक
नवी दिल्ली, 22 जानेवारी 2021
“त्याच्या प्रिय व्यक्तीचा मृतदेह त्यांच्या दुर्गम खेड्यात नेण्यासाठी रुग्णालयाच्या एका रुग्णवाहिका चालकाने त्याच्याकडे पैशाची मागणी केली. मागणी पूर्ण करण्यास असमर्थ असल्यामुळे अखेर शेवटचे विधी पूर्ण करण्यासाठी त्याला मृतदेह आपल्या खांद्यावरून दुर्गम गावात घेऊन जावे लागले. खरोखर हृदय पिळवटून टाकणारी ही वास्तविक जीवनातील ही घटना आहे. अशा कठीण काळात तो आणि त्याची लहान मुलगी कोणत्या भावनिक तणावातून गेले असतील. हे समाजाने समजून घेणे आवश्यक आहे. ” 51 व्या भारतीय आंतरराष्ट्रीय चित्रपट महोत्सवात इंडियन पॅनोरमा गटातील तेन या चित्रपटाचे दिग्दर्शक गणेश विनायक यांनी हे मत मांडले. ते आज 22 जानेवारी 2021 रोजी गोव्यात या महोत्सवादरम्यान आयोजित पत्रकार परिषदेत बोलत होते. महोत्सवातील आंतरराष्ट्रीय स्पर्धा गटातही या चित्रपटाची निवड झाली आहे.
तेन म्हणजे तामिळ भाषेत मध असा अर्थ असून हा चित्रपट तामिळनाडूच्या कुरुंजीकुडी येथील नीलगिरी जंगलाच्या डोंगराळ गावात राहणारा मधमाशी पालक वेलू याची कथा सांगतो. शेजारच्या खेड्यातील पुंगोडी तिच्या आजारी वडिलांच्या उपचारांसाठी कुसुवन मध  नेण्यासाठी वेलू याला भेटते. कालांतराने ती वेलूच्या प्रेमात पडते आणि त्याच्याशी लग्न करते. ते वैवाहिक आयुष्य आनंदाने जगत असतात. त्यांना एक मुलगी होते , मलार तिचे नाव असते. नंतर, पूंगोडीला जीवघेण्या आजाराचे निदान होते. या रोगाशी लढताना वेलू, पुंगोडी आणि मलार यांच्या जीवनात अनेक चढउतार येतात. व्यवस्था आणि समाज यावर मात करण्यासाठी कुटुंबाचा खडतर प्रवास हा या प्रेमकथेचा विषय आहे.
विनायक यांनी हा चित्रपट बनवण्यासाठी कुठून प्रेरणा मिळाली ते सांगितले. “ या चित्रपटावर सत्य घटनेचा प्रभाव असून त्यातूनच प्रेरणा मिळाली आहे. "
चित्रपटाचा संदेश काय आहे? विनायक म्हणतात: “समाजातून बाहेर टाकलेल्या , बहिष्कृत लोकांना, आपले लक्ष आणि देखभालीची खूप गरज असते. कारण कुणीही त्यांना कुठलीही मदत देण्यासाठी पुढे येत नाही. या लोकांपर्यंत पोहचणे जे दुर्लक्षित आहेत , हा संदेश माझ्या कामातून मला सांगायचा आहे. ”
पत्रकार परिषदेला उपस्थित असलेले वेलूची भूमिका साकारणारे प्रमुख अभिनेते थरुन कुमार यांनी सांगितले की, या भूमिकेसाठी चपखल बसण्यासाठी त्यांना स्वतःत मोठा बदल करावा लागला. “हा मी केलेल्या सर्वात मोठ्या आणि कठीण चित्रपटांपैकी एक आहे. आदिवासी गावकरी साकारणे ही खूप कठीण भूमिका होती.
M.Chopade/S.Kane/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 188
गृह मंत्रालय
राष्ट्रीय आपत्ती व्यवस्थापन प्राधिकरणाच्या 14 व्या स्थापना दिवसाचे किरेन रिजीजू यांच्या हस्ते उद्घाटन
नवी दिल्ली, 27 नोव्हेंबर 2018
केंद्रीय गृहराज्यमंत्री किरेन रिजीजू यांनी आज नवी दिल्लीत राष्ट्रीय आपत्ती व्यवस्थापन प्राधिकरण अर्थात एनडीएमएच्या 14 व्या स्थापना दिवसाचं उद्घाटन केले. ‘आपत्ती संदर्भात धोक्याची पूर्वसूचना’ ही यावर्षीच्या स्थापना दिवसाची संकल्पना आहे.
एनडीएमएने आपत्ती व्यवस्थापनाकडे बघण्याचा दृष्टीकोनच बदलून टाकला आहे असे रिजीजू यांनी यावेळी सांगितले. विस्तीर्ण देश आणि मोठी लोकसंख्या असूनही आपत्ती व्यवस्थापनात मोठा पल्ला गाठल्याचे त्यांनी सांगितले. आपत्ती व्यवस्थापन संदर्भात भारत अग्रणी भूमिका बजावत असल्याचे ते म्हणाले. आपत्तीविषयी जागरुकता आणि धोक्याची पूर्वसूचना देणाऱ्या प्रणालीतील सुधारणांमुळे आपत्तींविरुद्धची अर्धी लढाई जिंकता येते यावर त्यांनी भर दिला.
“स्थापनेनंतरच्या गेल्या तेरा वर्षात एनडीएमएने केवळ आपत्ती निवारणातच मोठे कार्य केले नसून एकंदरित आपत्तीतून निर्माण होणारे धोके कमी करण्याचेही कार्य केले आहे” असे एनडीएमएचे सदस्य आर.के.जैन यांनी सांगितले.
याप्रसंगी एनडीएमएतर्फे नैसर्गिक आपत्तीला तोंड देऊ शकणारी बांधकाम करण्यासंदर्भात, गवंड्यांसाठी एक प्रशिक्षक पुस्तिकचे प्रकाशन करण्यात आले.
B.Gokhale/J.Patankar/P.Malandkar
(Visitor Counter : 91
राष्ट्रपती कार्यालय
चार देशांच्या राजदूतांनी राष्ट्रपतींकडे परिचय पत्र सुपूर्द केली
नवी दिल्ली, 8 फेब्रुवारी 2019
नामिबियाचे उच्चायुक्त, मालदीव, तुर्कमेनिस्तान आणि सुदानच्या राजदूतांनी राष्ट्रपती भवनात झालेल्या समारंभारत राष्ट्रपती राम नाथ कोविंद यांच्याकडे आपली परिचय पत्र सुपूर्द केली.
- गॅब्रीएल पी. सिनिंबो, उच्चायुक्त, नामिबिया
- एैशथ मोहम्मद दिदी, मालदीवच्या राजदूत
- शालर गेल्डीनाझारोव्ह, राजदूत तुर्कमेनिस्तान
- अहमद युसूफ महम्मद एल्सीडीग, सुदानचे राजदूत
N.Sapre/S.Kane/P.Kor
(Visitor Counter : 86
पंतप्रधान कार्यालय
बीएसएफमधील पायाभूत सुविधांमध्ये करण्यात आलेल्या सुधारणांची पंतप्रधानांनी केली प्रशंसा
नवी दिल्ली, 9 मे 2023
केंद्रीय गृहमंत्री अमित शाह यांनी ट्विट संदेशाद्वारे माहिती दिली आहे की चार संयुक्त चौक्यांच्या उद्घाटनामुळे आता बीएसएफ अर्थात सीमा सुरक्षा दल अधिक सुसज्जित झाले आहे. बीएसएफची दोन निवासी संकुले आणि अधिकाऱ्यांसाठी एक खानावळ यांच्या उभारणीसह एकूण 108.3 कोटी रुपये खर्चाच्या इतर अनेक प्रकल्पांचे उद्घाटन देखील करण्यात आले .
या ट्विट संदेशाला प्रतिसाद म्हणून पाठवलेल्या ट्विट संदेशात पंतप्रधान म्हणाले;
“या कामांमुळे आपल्या सीमांच्या सुरक्षिततेत आणखी भर पडेल तसेच बीएसएफमधील शूर जवानांचे जीवन सुखकर होईल.”
S.Kane/S.Chitnis/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
अर्थ मंत्रालय
राष्ट्रबांधणीत महत्वाचे योगदान देणाऱ्या प्राप्तिकर विभागाचा 160 वा स्थापना दिन केंद्रीय प्रत्यक्ष कर मंडळातर्फे साजरा; जनतेच्या समस्यांबाबत प्रतिसादात्मक दृष्टीकोन ठेवल्याबद्दल अर्थमंत्री निर्मला सीतारमण यांच्याकडून प्राप्तिकर विभागाचे कौतुक
नवी दिल्ली, 24 जुलै 2020
केंद्रीय प्रत्यक्ष कर मंडळ  आणि त्यांच्या देशभरातील सर्व कार्यालयांमध्ये आज 160 वा प्राप्तिकर दिवस साजरा करण्यात आला.
या दिवसानिमित्त दिलेल्या संदेशात, केंद्रीय वित्त आणि कॉर्पोरेट व्यवहार मंत्री निर्मला सीतारामन कर-प्रशासन व्यवस्था, करदात्यांना सोयीची, पारदर्शक आणि वेगवान ठरेल यासाठी, प्राप्तिकर करत असलेल्या सातत्यपूर्ण प्रयत्नांचे कौतुक केले. गेल्या काही वर्षात, प्राप्तिकर खात्यात झालेल्या आमूलाग्र परिवर्तनाचा त्यांनी उल्लेख केला. केवळ महसूल संकलित करण्याचे साधन न राहता, हा विभाग आता नागरीकाभिमुख व्यवस्था निर्माण करता झाला आहे, असे त्या म्हणाल्या. त्यासाठी केलेल्या विविध उपाययोजनांची त्यांनी माहिती दिली. नव्या, सुलभ करचनेची निर्मिती, कॉर्पोरेट करात घट, देशांतर्गत उत्पादन कंपन्यांसाठी करात सवलत, अशा उपाययोजनांमुळे आत्मनिर्भर भारताचा मार्ग अधिक प्रशस्त होऊ शकेल, असे सीतारामन म्हणाल्या.
कोविड-19 आजारच्या काळात,करदात्यांच्या गरजा, समस्या याबाबत प्रतिसादात्मक दृष्टीकोन ठेवल्याबद्दल त्यांनी प्राप्तिकर विभागाचे कौतुक केले. करविवरण पत्रासाठी आवश्यक अशा विविध अटींमध्ये सवलत आणि करदात्यांच्या तरलते विषयकच्या चिंतांची दाखल घेत, प्राप्तिकर विभागाने त्यावर उपाययोजना केल्या. देशाच्या प्रगतीत प्राप्तिकर विभागाची महत्वाची भूमिका तर असेलच, असे सांगत, आपण आपल्या व्यावसायिक मूल्यांना अधिकाधिक दर्जेदार करण्यासाठी काम करु असा विश्वास सीतारामन यांनी व्यक्त केला.B.Gokhale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 144
आयुष मंत्रालय
केंद्रीय मंत्री श्रीपाद नाईक यांच्या हस्ते आयुष रुग्णालयाच्या बांधकामावरील कामगारांसाठी ‘टीका उत्सवा’चे उद्घाटन
पणजी, 7 जुलै 2021
केंद्रीय आयुष राज्यमंत्री  आणि संरक्षण राज्यमंत्री श्रीपाद नाईक यांच्या हस्ते आज धारगळ, पेडणे येथे उभारण्यात येत असलेल्या आयुष रुग्णालयाच्या बांधकामावरील कामगारांसाठी ‘टीका उत्सवा’चे उद्घाटन करण्यात आले. आरोग्य संचालनालयाने कामगारांना जाग्यावरच कोविड लस उपलब्ध करुन दिल्याबद्दल श्री नाईक यांनी राज्य सरकारचे आभार मानले.
पंतप्रधान नरेंद्र मोदी यांच्या नेतृत्वाखाली सरकारने कोविड लसीकरणाला सर्वोच्च प्राधान्य दिल्याचे श्रीपाद नाईक म्हणाले. प्रत्येकाने लसीकरण करुन घ्यावे असे आवाहन केंद्रीय मंत्र्यांनी याप्रसंगी केले.
आयुष रुग्णालय प्रकल्पाच्या पहिल्या टप्प्यात आगामी 8-10 महिन्याच्या काळात आयुर्वेदीक ओपीडी सुरु होणार असल्याची माहिती श्रीपाद नाईक यांनी दिली. सदरचे रुग्णालय हे दिल्ली येथे अखिल भारतीय आयुर्वेद संस्थेचा विस्तारीत प्रकल्प आहे. यात 250 खाटांचे रुग्णालय ज्यात 100 खाटा आयुर्वेदासाठी आणि 150 खाटा निसर्गोपचार रुग्णांसाठी असतील. संस्थेमध्ये पदविका, पदवी आणि पी.एचडी विद्यार्थ्यांसाठी 500 जागा उपलब्ध असणार आहेत. योग विभागात मधुमेह रुग्णालय, कार्डियाक केअर युनिट असणार आहे. या संस्थेमुळे आरोग्य पर्यटनाला चालना मिळेल अशा विश्वास श्रीपाद नाईक यांनी व्यक्त केला.S.Thakur/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 91
पंतप्रधान कार्यालय
बांग्लादेशच्या पंतप्रधानांच्या भारत दौऱ्यादरम्यान 5 ऑक्टोबर रोजी द्विपक्षीय प्रकल्पांच्या व्हिडिओ उद्घाटन प्रसंगी पंतप्रधानांनी केलेले भाषण
नवी दिल्ली, 5 ऑक्टोबर 2019
महामहीम, पंतप्रधान शेख हसीना,
मित्रहो,
नमस्कार
शबाइके शारोदीयो शुभेच्छा
मला आनंद आहे की पंतप्रधान शेख हसीना यांच्याबरोबर आणखी तीन द्विपक्षीय प्रकल्पांचे उद्घाटन करण्याची संधी मला मिळाली. गेल्या एक वर्षात आम्ही विडिओ लिंकच्या माध्यमातून 9 प्रकल्पांचे उद्घाटन केले. आजचे तीन प्रकल्प जोडून आम्ही एका वर्षात आम्ही एक डझन संयुक्त प्रकल्प सुरु केले आहेत. या कामगिरीबद्दल मी दोन्ही देशांचे अधिकारी आणि नागरिकांचे अभिनंदन करतो.
आजचे तीन प्रकल्प वेगवेगळ्या क्षेत्रातील आहेत- एलपीजी आयात, व्यावसायिक प्रशिक्षण आणि सामाजिक सुविधा. मात्र या तिन्ही प्रकल्पांचा उद्देश एकच आहे. आणि तो आहे- आपल्या नागरिकांचे जीवनमान सुधारणे. हाच भारत-बांगलादेश संबंधांचा मूलमंत्र देखील आहे. आपल्या मैत्रीद्वारे आपल्या प्रत्येक नागरिकाचा विकास सुनिश्चित करणे हा भारत-बांगलादेश भागीदारीचा पाया आहे.
बांग्लादेशमधून एलपीजीचा घाऊक पुरवठा दोन्ही देशांना लाभदायक ठरेल. यामुळे बांग्लादेशमध्ये निर्यात, उत्पन्न आणि रोजगार वाढेल. वाहतुकीचे अंतर 1500 किलोमीटरने कमी झाल्यामुळे आर्थिक लाभ देखील होईल आणि पर्यावरणाचे नुकसान कमी होईल. दुसरा प्रकल्प बांगलादेश-भारत व्यावसायिक कौशल्य विकास संस्था बांग्लादेशच्या औद्योगिक विकासासाठी कुशल मनुष्यबळ आणि तंत्रज्ञ तयार करेल.
महामहीम,
आणि तिसरा महत्वपूर्ण प्रकल्प, ढाका येथील रामकृष्ण मिशन येथे विवेकानंद भवनाचा प्रकल्प, जो दोन महामानवांच्या आयुष्यापासून प्रेरणा घेतो. आपल्या समाज आणि मूल्यांवर स्वामी रामकृष्ण परमहंस आणि स्वामी विवेकानंद यांचा अमिट प्रभाव आहे.
बांग्ला संस्कृतीच्या उदार आणि मोकळ्या भावनेप्रमाणे या मिशनमध्ये सर्व पंथांच्या अनुयायींना स्थान आहे. आणि हे मिशन प्रत्येक पंथाचा उत्सव तितक्याच उत्साहाने साजरा करते. विवेकानंद भवनात 100हून अधिक विद्यापीठ विद्यार्थी आणि संशोधकांसाठी निवासाची व्यवस्था करण्यात आली आहे.
महामहीम,
भारत बांग्लादेश बरोबरच्या आपल्या भागीदारीला प्राधान्य देतो. मला अभिमान वाटतो कि भारत-बांग्लादेश संबंध दोन शेजारी मित्र देशांमधील सहकार्याचे संपूर्ण जगासाठी एक उत्तम उदाहरण आहे. मला आनंद आहे कि आजच्या आपल्या चर्चेमुळे आपल्या संबंधांना आणखी ऊर्जा मिळेल.
जय हिंद! जय बांग्ला! जय भारत-बांग्ला बंधुत्व!
धन्यवाद.
N.Sapre/S.Kane/D.Rane
(Visitor Counter : 47
पंतप्रधान कार्यालय
जपानचे पंतप्रधान महामहीम फुमियो किशिदा यांना कोविड-19 मधून लवकर बरे होण्यासाठी पंतप्रधानांनी दिल्या शुभेच्छा
पंतप्रधान नरेंद्र मोदी यांनी जपानचे पंतप्रधान महामहीम फुमियो किशिदा यांना कोविड-19 मधून लवकर बरे होण्यासाठी शुभेच्छा दिल्या आहेत.
आपल्या ट्विटर संदेशामध्ये पंतप्रधान म्हणाले;
"माझे मित्र पंतप्रधान फुमियो किशिदा यांना कोविड -19 मधून लवकर बरे होण्यासाठी शुभेच्छा."
आरोग्य आणि कुटुंब कल्याण मंत्रालय
भारताच्या समग्र कोविड-19 प्रतिबंधक लसीकरण मोहिमेमध्ये आतापर्यंत लसीच्या 120 कोटी 27 लाखांहून अधिक मात्रा देण्याचे काम पूर्ण
गेल्या 24 तासात, 83 लाख 88 हजारांहून अधिक मात्रा देण्यात आल्या
देशातील रोगमुक्ती दर आता 98.33% आहे
गेल्या 24 तासात देशात 10,549 नव्या कोरोना बाधित रुग्णांची नोंद
भारतातील सध्याची कोविड सक्रीय रुग्णसंख्या 1,10,333
साप्ताहिक पॉझिटीव्हिटी दर  गेले 12 दिवस हा दर 1% हून कमी आहे
नवी दिल्ली 26 नोव्हेंबर 2021
गेल्या 24 तासांच्या कालावधीत, कोविड प्रतिबंधक लसीच्या 83,88,824 मात्रा देण्यात आल्यामुळे, आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, भारताच्या कोविड प्रतिबंधक लसीकरण मोहिमेत देण्यात आलेल्या लसीच्या मात्रांच्या संख्येने 120 कोटी 27 लाखांचा  टप्पा ओलांडला आहे. देशभरात 1,24,56,121 सत्रांच्या आयोजनातून हे उद्दिष्ट साध्य करण्यात आले.
आज सकाळी 7 वाजता प्राप्त झालेल्या तात्पुरत्या अहवालातील आकडेवारीनुसार, कोविड प्रतिबंधक लसीच्या ज्या एकूण मात्रा दिल्या गेल्या आहेत त्यांची गटनिहाय विभागणी पुढीलप्रमाणे आहे:
|
|
HCWs
|
|
1st Dose
|
|
1,03,83,059
|
|
2nd Dose
|
|
94,47,649
|
|
FLWs
|
|
1st Dose
|
|
1,83,77,537
|
|
2nd Dose
|
|
1,64,07,467
|
|
Age Group 18-44 years
|
|
1st Dose
|
|
45,05,30,789
|
|
2nd Dose
|
|
20,77,73,074
|
|
Age Group 45-59 years
|
|
1st Dose
|
|
18,27,51,818
|
|
2nd Dose
|
|
11,58,74,508
|
|
Over 60 years
|
|
1st Dose
|
|
11,44,49,607
|
|
2nd Dose
|
|
7,67,08,151
|
|
Total
|
|
1,20,27,03,659
गेल्या 24 तासात 9,868 रुग्ण कोविड आजारातून बरे झाल्यामुळे, देशात महामारीची सुरुवात झाल्यापासून आतापर्यंत कोविड-19 आजारातून पूर्णपणे बऱ्या झालेल्या रुग्णांची संख्या आता 3,39,77,830 झाली आहे.
परिणामी, भारतातील रोगमुक्ती दर 98.33% झाला असून मार्च 2020 पासूनचा हा सर्वात उच्चांकी दर आहे.
केंद्र सरकार तसेच राज्ये आणि केंद्रशासित प्रदेश सरकारे यांच्या शाश्वत आणि सह्योगात्मक प्रयत्नांमुळे, रोज नोंदल्या जाणाऱ्या नव्या कोविड बाधितांची संख्या आता गेले सलग 152 दिवस, 50,000 हून कमी असण्याचा कल कायम आहे.
गेल्या 24 तासात, 10,549 नव्या कोविड ग्रस्त रुग्णांची नोंद झाली.
भारतातील कोविड सक्रीय रुग्णसंख्या सध्या 1,10,133 इतकी आहे. देशात सध्या कोविड सक्रीय असलेल्या रुग्णांचे प्रमाण आतापर्यंतच्या एकूण कोविड बाधितांच्या संख्येच्या 0.32% असून मार्च 2020 पासूनचे हे सर्वात कमी प्रमाण आहे.
कोविड संसर्ग तपासणी चाचण्या करण्याच्या क्षमतेचा विस्तार करण्याचे काम देशभरात सुरु आहे. गेल्या 24 तासात देशात एकूण 11,81,246 चाचण्या करण्यात आल्या. देशात आतापर्यंत एकंदर 63 कोटी 71 लाखांहून अधिक  चाचण्या करण्यात आल्या आहेत.
देशभरात कोविड चाचण्या करण्याची क्षमता वाढविली जात असतानाच, देशातील साप्ताहिक पॉझिटीव्हिटी दर सध्या 0.89% असून गेले 12 दिवस हा दर 1%हून कमी राहिला आहे. दैनंदिन पॉझिटीव्हिटी दर आज 0.89% इतका आहे. दैनंदिन पॉझिटीव्हिटी दर गेले सलग 53 दिवस 2% हून कमी आणि गेले सलग 88 दिवस 3% हून कमी राहिला आहे.
संरक्षण मंत्रालय
मंगळूरू जवळील समुद्रात 'आयएफबी रबाह'चे शोध आणि बचाव कार्य सुरु
खोल समुद्रात शोध घेण्यासाठी भारतीय नौदलाने केले आयएनएस निरीक्षक तैनात
नवी दिल्ली, 17 एप्रिल 2021
मंगळूरू जवळील समुद्रात बेपत्ता असलेल्या मच्छिमारांच्या शोध आणि बचाव कार्याच्या प्रयत्नांना अधिक पाठबळ देण्यासाठी भारतीय नौदलाने या बचाव कार्यात ‘आयएनएस निरीक्षक’ या जहाजाचा समावेश केला आहे. खोल समुद्रात शोध कार्यासाठी लागणारी विशेष उपकरणे तसेच नौदलाचे पाणबुडे तैनात आहेत. जहाजाला त्याच दिवशी तीन मृतदेह बाहेर काढण्यात यश मिळाले असून ते मृतदेह 17 एप्रिल 2021 रोजी न्यू मंगळूरू येथे स्थानिक अधिकाऱ्यांच्या स्वाधीन करण्यात आले. शोध मोहिमेच्या पुढील टप्प्यात हे जहाज उर्वरित 6 बेपत्ता मच्छिमारांना शोधण्यासाठी अधिक खोल समुद्रात शोध कार्य सुरु केले आहे.
13 एप्रिल 2021 रोजी 'आयएफबी रबाह' या भारतीय मच्छिमार बोटीला न्यू मंगळूरूच्या पश्चिमेला 41 सागरी मैलांवर सिंगापूरच्या 'एमव्ही एपीएल ले हॅवेर' या व्यापारी जहाजाची धडक बसल्यानंतर तटरक्षक दलाच्या जहाजांच्या शोध आणि बचावकार्याला पाठबळ देण्यासाठी 14 एप्रिल 21 पासून भारतीय नौदलाची सुभद्रा आणि तिल्लचांग जहाजे तसेच गोव्याहून नौदलाचे विमान या बचाव कार्यात तैनात केले आहे. एमव्ही एपीएल ले हॅवेर या जहाजाने 14 मच्छिमार असणाऱ्या या बोटीला धडक दिल्यानंतर ताबडतोब 2 सदस्यांना वाचविण्यात यश आले त्यानंतर सुरु केलेल्या शोध कार्यात तीन मृतदेह सापडले.
तमिळनाडू सरकारच्या मत्स्यव्यवसाय विभागाने विनंती केल्यानंतर उर्वरित मच्छिमार बुडालेल्या बोटीत अडकले असल्याची शक्यता असल्याने खोल समुद्रात शोध घेण्यासाठी 15 एप्रिल 21 रोजी भारतीय नौदल जहाज निरिक्षक या शोध कार्यात तैनात करण्यात आले. 16 एप्रिल रोजी जहाजावरील पाणबुड्यांच्या पथकाने बुडलेल्या बोटीला यशस्वीरित्या शोधून काढले आणि त्यानंतर तीन मृतदेह बाहेर काढले.
उर्वरित सहा बेपत्ता मच्छीमारांचा शोध सुरू ठेवण्यासाठी हे जहाज पुन्हा त्या भागात परत आले आहे.S.Thakur/S.Mhatre/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 157
शिक्षण मंत्रालय
केंद्रीय शिक्षण मंत्री आणि केंद्रीय आदिवासी कार्यमंत्री उद्या संयुक्तपणे शालेय नवनिर्माण प्रसिद्धीदूत प्रशिक्षण कार्यक्रम सुरू करणार
नवी दिल्ली, 15 जुलै 2021
केंद्रीय शिक्षण मंत्री धर्मेंद्र प्रधान आणि आदिवासी कार्यमंत्री अर्जुन मुंडा हे 50,000 शालेय शिक्षकांसाठी 16 जुलै 2021 रोजी संयुक्तपणे “ शालेय नवनिर्माण प्रसिद्धीदूत प्रशिक्षण कार्यक्रम”  सुरू करणार आहेत.
नाविन्यपूर्ण आणि एक प्रकारचा हा प्रशिक्षण कार्यक्रम शालेय शिक्षकांसाठी आहे, ज्याद्वारे 50,000 शालेय शिक्षकांना नाविन्य, उद्योजकता, आयपीआर, रचनात्मक विचार, उत्पादक विकास, कल्पना निर्मिती इत्यादी गोष्टींचे प्रशिक्षण देण्याचे उद्दिष्ट आहे.
शिक्षण मंत्रालयाच्या संशोधन विभागातर्फे आणि एआयसीटीई यांच्या वतीने शालेय शिक्षकांसाठी हा कार्यक्रम “नवनिर्माण प्रसिद्धीदूत प्रशिक्षण कार्यक्रम उच्च शिक्षण संस्थांच्या शिक्षक प्रतिनिधींसाठी” च्या धर्तीवर आखण्यात आला आहे. हे प्रशिक्षण केवळ ऑनलाइन पद्धतीने दिले जाईल.
कार्यक्रम पाहण्यासाठी या लिंकवर क्लिक करा : https://youtube.be/RUIf3TE7OfU
M.Chopade/S.Shaikh/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 165
अर्थ मंत्रालय
प्राप्तिकर विभागाचे दिल्ली आणि मुंबई इथं छापे
नवी दिल्ली, 15 जुलै 2022
प्राप्तिकर विभागाने हॉटेल, संगमरवर, दिवे व्यापार आणि बांधकाम व्यवसायातील एका समूहाच्या दिल्ली आणि मुंबई येथील ठिकाणांवर 07.07.2022 रोजी छापेमारी करून महत्वाची कागदपत्रे जप्त केली. दिल्ली, मुंबई आणि दमन येथील एकूण 18 ठिकाणांवर छापे टाकण्यात आले.
या ठिकाणी घेण्यात आलेल्या शोध मोहिमेत, अनेक महत्वाचे कागदोपत्री आणि डिजिटल स्वरूपातील पुरावे गोळा करण्यात आले. या पुराव्यातून असे दिसून येते की या समूहाने बेहिशेबी पैसा काही कमी कर असलेल्या देशांत लपवून ठेवला होता. या समूहाने, मलेशियातील कंपन्यांच्या जाळ्यामार्फत शेवटी हा पैसा त्यांच्या भारतातील हॉटेल व्यवसायात गुंतवला होता. अशा प्रकारे गुंतवलेली रक्कम 40 कोटी रुपयापेक्षा जास्त आहे.
या प्रकरणी जमा करण्यात आलेल्या पुराव्यांवरून असे दिसून येते की या समूहाने परदेशातील काही कंपन्यामध्ये गुंतवणूक केली ज्याद्वारे विशेषत्वाने कमोडीटी ट्रेडिंग करण्यात आले. संबंधित आर्थिक वर्षासाठीच्या प्राप्तिकर विवरणात आपल्या एका कंपनीची निव्वळ किंमत या समूहाने लपविली होती. तपासात असेही आढळून आले की या समूहाच्या प्रवर्तकाने परदेशात स्थावर मालमत्ता खरेदी केली होती, जी त्यांच्या प्राप्तिकर विवरणात दाखविण्यात आली नव्हती. या शिवाय, परदेशात कमोडीटी ट्रेडिंगसाठी काही कंपन्या स्थापन करण्यात आल्या असल्याचे आढळून आले, या कंपन्यांबद्दल देखील माहिती देण्यात आली नव्हती.
तपासात असेही आढळून आले की समूहाने भारतात रोखीने व्यवहार केले आहेत ज्याचा हिशोब ठेवण्यात आला नव्हता. समूहाच्या संगमरवर आणि दिव्यांच्या व्यापारविषयी जप्त करण्यात आलेल्या पुराव्यांवरून असे दिसून येते की एकूण विक्रीच्या 50% ते 70% विक्री बेहिशोबी रोखीने करण्यात आली आहे. या शोध मोहिमेत बेहिशोबी 30 कोटी रुपयांचा विकला न गेलेला माल देखील आढळून आला. या समूहाच्या हॉटेल व्यवसायात, विशेषतः बँक्वेट विभागात, बेहिशोबी विक्री केल्याचे आढळून आले.
आतापर्यंत, 2.5 कोटी रुपयांचे बेहिशोबी दागिने जप्त करण्यात आले आहेत. पुढील तपास सुरु आहे.
R.Aghor/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 103
पंतप्रधान कार्यालय
एप्रिल 2023 मध्ये देशभरातून झालेल्या विक्रमी जीएसटी संकलनाची पंतप्रधानांनी केली प्रशंसा
एप्रिल 2023 या महिन्यात देशभरातून 1.87 लाख कोटी रुपये इतक्या आतापर्यंतच्या सर्वाधिक जीएसटी संकलनाची झालेली नोंद ही “भारतीय अर्थव्यवस्थेसाठी अत्यंत उत्तम बातमी” आहे असे पंतप्रधान नरेंद्र मोदी यांनी म्हटले आहे.
केंद्रीय अर्थमंत्रालयाने केलेल्या ट्विट संदेशाला उत्तर देताना पंतप्रधानांनी ट्विट केले:
“भारतीय अर्थव्यवस्थेसाठी अत्यंत उत्तम बातमी! कराचे दर कमी असूनही कर संकलन वाढत जाण्यातून देशात एकीकरण आणि अनुपालनात वाढ करण्यात जीएसटी कशा प्रकारे यशस्वी ठरले आहे हे दिसून येते.”
अर्थ मंत्रालय
समावेशक विकासासाठी भारतात किमान वेतन पद्धतीची फेर रचना करण्याचे आर्थिक सर्वेक्षणात आवाहन
किमान वेतन पद्धतीच्या प्रभावी आराखड्यासाठी धोरणात्मक शिफारसींची सूचना
नवी दिल्ली, 4 जुलै 2019
किमान वेतनाची उत्कृष्ट आखणी आणि प्रभावी अंमलबजावणी यामुळे वेतन असमानता प्रामुख्याने निम्न स्तरावरची वेतन असमानता कमी करण्यासाठी बळकटी देईल. वेतन वितरणात तळाच्या स्तरावर मोठ्या प्रमाणात महिला आहेत या पार्श्वभूमीवर हे महत्वाचे आहे. केंद्रीय वित्त आणि कंपनी व्यवहार मंत्री निर्मला सीतारामन यांनी 2018- 19 या वर्षासाठी संसदेत आज मांडलेल्या आर्थिक सर्वेक्षण अहवालात हे नमूद करण्यात आले आहे.
समाजाच्या तळातल्या वंचीत घटकांना लक्षात घेऊन आखण्यात आलेले किमान वेतन धोरण मागणीला चालना देण्यासाठी आणि मध्यम वर्गाची उभारणी करण्यासाठी आणि त्याला बळकटी देण्यासाठी उपयुक्त असून त्यायोगे शाश्वत आणि समावेशक विकासाला प्रेरणादायी ठरणार असल्याचे या पाहणी अहवालात म्हटले आहे.
किमान वेतन पद्धतीची प्रभावी आखणी करण्यासाठी 2018-19 च्या आर्थिक सर्वेक्षणात धोरणात्मक शिफारसी करण्यात आल्या आहेत –
सुलभीकरण आणि सुसूत्रता
वेतन विधेयकात प्रस्तावीत केल्याप्रमाणे किमान वेतन सुसुत्रीकरणाचे पालन करून त्याला सहाय्य करण्याची गरज आहे.नव्या कायद्यात वेतनाच्या व्याख्येत,विविध कामगार कायद्यातल्या 12 वेगवेगळ्या व्याख्या अंतर्भूत करण्यात आल्या आहेत.
किमान वेतन राष्ट्रीय स्तर निर्मिती
केंद्र सरकारने राष्ट्रीय स्तर किमान वेतन अधिसूचित करावे,पाच भौगोलिक क्षेत्रात त्यात बदल असू शकतात.त्यानंतर राज्ये त्यांचे किमान वेतन दर निश्चित करू शकतात मात्र हे दर या राष्ट्रीय स्तरापेक्षा कमी असता कामा नयेत.यामुळे देशभरात किमान वेतनात काही प्रमाणात एकसमानता येईल.
किमान वेतन निश्चितीसाठी निकष
अकुशल,अर्ध कुशल, कुशल आणि अति कुशल यांचा समावेश असलेली कुशल श्रेणी-आणि भौगोलिक क्षेत्र यापैकी एका घटकावर आधारित किमान वेतन निश्चिती करण्यावर वेतन कायद्यात विचार करण्यात यावा.
समावेश
वेतन विधेयकातली प्रस्तावित संहिता,सर्व क्षेत्रांतल्या रोजगाराना/ कामगारांना तसेच संघटीत आणि असंघटीत अशा दोनही क्षेत्रांना लागू असावी.
नियमित समायोजन आणि तंत्रज्ञानाची भूमिका
किमान वेतनाचे नियमितपणे आणि वारंवार समायोजन करणारी यंत्रणा विकसित करण्यात यावी.
तक्रार निवारण
वैधानिक किमान वेतन न दिल्याच्या तक्रारीसाठी लक्षात ठेवण्यासाठी सुलभ असा निःशुल्क फोन क्रमांक असावा.
प्रभावी किमान वेतन पद्धती उभारणीमुळे विकासाच्या विविध पैलुंवर उपयुक्त परिणाम घडून येणार असल्याने याची तातडीने आवश्यकता असल्याचे आर्थिक पाहणी अहवालात स्पष्ट करण्यात आले आहे.
B.Gokhale/N.Chitale/D.Rane
(Visitor Counter : 92